Man dood, 2 beseer in trompop botsing | Maroela Media
Man dood, 2 beseer in trompop botsing
'n Jong man is Vrydag dood en twee ander mense is beseer in 'n botsing reg van voor op die R562 in Johannesburg.
Russel Meiring, woordvoerder van ER24, het gesê 'n motor en 'n vragmotor het in Mnandi, noord van Johannesburg, gebots. Volgens Meiring was die bestuurder van die motor in die wrak vasgekeer. Die man, in sy 20's, het reeds aan sy beserings beswyk.
"Die twee insittendes van die vragmotor was ook vasgekeer en in 'n kritieke toestand," het Meiring gesê. Hulle moes met meganiese toerusting uit die wrak verwyder word. Albei beseerdes is per helikopter na nabygeleë hospitaal vervoer vir mediese behandeling.